《答李成季》
宋代·李复

山川错莫不逢春，京洛空多满马尘。李渤请归聊见志，鲁褒著马久知神。

怀沙曾愧垂纶客，击磬兴嗟荷蒉人。向老愈怜筋力弱，空伤涸辙泣穷鳞。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。